Dregolmanya

## Fajleírás

Teremtve lettek, egy olyan háborúra, amit az emberek nem tudtak megvívni és a mágikus világnak fel kellett fednie magát. Átlagos emberek és lelkek lettek egyesítve, ezáltal sok közkatona szintű mágust teremtve. Ezek a teremtmények alapból nem rendelkeztek erős mágikus képességekkel, de voltak módok, hogy növeljék ezt.

A személyiség jelentős részben a befogadott lélektől jön, de a test tulajdonosa is jelen van kis mértékben. Az egyesülésből született lény nem volt ember, de szimpla lélek se, hanem a két faj keveréke, olyan mértékben, ami a teremtőik céljait szolgálta.

A befogadott lelkek lehettek jót akaró, ártatlanoktól kezdve a leghitványabb és legaljasabb lelkek. Egyetlen közös tulajdonságuk, legalább alapfokú engedelmesség.

Mikor a háború véget ért és már nem volt szükség a szolgálataikra, a teremtőik ellenük fordultak és megpróbálták megoldani a problémát. Visszacsalogatták őket azzal az ígérettel, hogy szabadok lesznek, de igazából lemészárolták őket. A mészárlást kevés túlélőjére és azokra, akik nem mentek vissza, vadásztak világszerte.

Az elején nem volt emberi alakjuk, de a háború végére néhányan megtanultak emberi alakot felvenni mágia segítségével. A háború után mindannyian erre kényszerültek.

## Megjelenés

Természetes formájában lásd a képen. Ekkor az elbomló részek folyamat szállnak fel és tűnnek el a levegőben, de a testére ez nincs semmilyen hatással. A test maga a sötétség, a felszínén folyamatosan mozognak a részek, de ez csak akkor látszik, ha valaki alaposan megnézi. Ilyenkor 250 cm.

Választott emberi alakja a képeken látható. Magasságban 170 cm. *(Szeme sötétbarna, de ha bárki megemlíti reagban, letagadom.)*

## Jellem

Érzelmei nincsenek, ez a teremtésének köszönhető. A cél, amire teremtve lett, nem követelte meg, hogy legyenek. Ennek ellenére próbálja besorolni tetteit jó és rossz kategóriákba. Igaz, ez nem akadályozza meg abban, hogy megöljön egy ártatlant, ha abban neki elég nagy haszna van.

Az új erők megtanulása érdekli, mondhatni vezérli. Ennek érdekében hajlandó megalkudni bárkivel, és ha az illető ezek után sem hajlandó tanítani, akkor meg is öli, ha elég erős mágia kerülhet ezáltal a birtokába.

Befogadó testének személyisége minimális mértékben jelen van. Ez megnyilvánulhat viccekben, együttérzéshez hasonló viselkedésben, vagy bármi emberiben. Ez is ő, de az a része, ami a teremtésekor maradt hátra a gazdatestből.

Benne több volt, mint alap fokú engedelmesség. Benne megvolt a feltételes hűség. Ha felé kellő tisztelettel fordultak, akkor ő a végsőkig hűséges, de amint elárulják, egy pillanatot se gondolkodik a következő tettein.

## Múlt

### Világtörténet

A világban, ahonnan jött az emberek kifejlesztettek egy újfajta bombát, ami az atomfegyverek erejét is meghaladja, de nem hagy sugárzást. És emberekhez méltóan, a hangulat folyamatosan feszült a világban, egészen addig, még be nem vetették. Színtiszta pusztítást vártak, mindenféle mellékhatás nélkül. Viszont az atombombánál valótlanul felmerült félelem, hogy lángokba borul a világ, itt megtörtént. Az atmoszféra begyulladt és az egész világ pusztulása volt ítélve. De ekkor az eddig titokban élő mágikus világ felfedte magát és megállította a pusztulást.

Viszont robbanás elég kárt okozott, hogy átégesse a határt az emberi világ és egy sokkal másabb, gonoszabb világ között. Ebből az új világból ismeretlen lények özönlettek át, és az emberek fegyveri egyszerűen hatástalanok voltak ellenük. A mágikus és az emberi világ kötött egy szövetséget. A mágikus világ teremt egy hadsereget, amely képes szembeszállni ezzel az új ellenséggel, cserébe a mágikus világ beintegrálódik az emberi világba.

A hadsereg el is készült, az ismeretlen ellenséget le is győzték, de az integrálódás elmaradt. Totális hatalomátvétel volt helyette. Az emberek másodrangú lényekké szorultak vissza, akik elött volt egy döntés. Vagy csatlakoznak az új világrend rendszerébe vagy eszközként lesznek kezelve.

A háború 11 évig tartott és akkora pusztítást hozott, amekkorát még nem látott a világ. A teremtett hadsereg egyre hatékonyabb volt az idő előrehaladtával. Mikor legyőzték az ellenséget és bezárták az átjárót, amit az emberek nyitottak ki, a hadsereg vissza lett hívva az új világközpontba. Itt elvileg leszerelték volna őket és segítettek volna beilleszkedni az új világba, de mikor megérkeztek, az első este bezárultak az ajtók és szisztematikusan lemészárolták őket. Néhányan menekültek csak el, ők és a távolmaradók innentől elsőszámú ellenségként voltak számontartva.

### Egyéni múlt

Emberi felének nem volt semmi különleges élete az egyesülés elött, egy egyszerű kétkezi munkás volt. Nem ért el semmi kimagaslót, de becsületesen dolgozott és jutott oda, ahol tartott. Volt egy családja, akik meghaltak a háborúban és ezért jelentkezett befogadótestnek.

Lélek felének nem volt konkrét múltja. Ezek a lelkek egy idősek voltak az univerzummal és nem tudta senki, hogy honnan jöttek vagy ki teremtette őket. Még ők maguk sem. Mikor bekerültek a testekbe, az alap dolgokat tudták, hogy kik és mik ők és hogy hol vannak, de ennél többet nem.

Dregolmanya a lélek neve. Testével a második turnusban egyesült, ami a háború második évének elején volt. A háborúban nekik, korcsoknak, nem volt kiépült katonai rendszere. Kaptak parancsokat, hogy mit érjenek el és nekik el kellett érnie. Maguk között választottak vezetőket. Dregolmanya egész idő alatt a frontvonalon harcolt, néha még ellenséges területen is volt, amikor ottragadt a frontvonal mozgása miatt. Mikor visszahívták őket, ő elhitte, hogy igazat mondanak, hisz miért hazudnának nekik. Elsők között tért vissza. Mikor azonban rájuk támadtak, elsők között állt ellen. Ő és páran a szektorából sikeresen megszöktek, miután végigharcolták magukat a szabadságig. Itt elváltak útjaik. Dregolmanya nem akart bosszút állni, csak élni akarta az életét. Szenvedélyét a tanulásban találta meg. Olyannyira, hogy képes volt szörnyű dolgokat elkövetni új tudás megszerzése érdekében.

Volt egy saját birtoka, ahol a többi korcson akart segíteni, akik túlélték az egészet. Sokan voltak, akik nem voltak képesek továbblépni, vagy éppen nem voltak képesek beilleszkedni.

## Képességek

* Képes megtanulni bármilyen mágiát *(igaz, kurva sok gyakorlás kell, hogy tökéletesítse)*
	+ Képes elszívni valakiből a mágiát, de közben az illető meghal *(ekkor egy sokkal fejlettebb szinttel indul)*
* Egyszerű emberi fegyverek nem sebesítik meg, de hatással vannak rá *(pl, ha meglövik, akkor a golyó energiája hátralöki)*

### Alapképességek *(teremtése óta meglévő)*

* Képes fekete ködből búrát emelni egy terület fölé, ami megvédi minden külső dologtól és elszigeteli a külvilágtól, szóval semmilyen információ nem megy ki/be
* Pusztulat-ba való belépés/kilépés
	+ Pusztulat: A fizikai világ lenyomata, annyi változtatással, hogy minden halott és omladozik, azaz pusztulat van. Erre a világra kihatással van minden korlátozás, pl varázslat, a fizikai világból, mivel annak egy lenyomata. Itt nem látja a fizikai világban lévőket\*\*
* Telekinetika szerű dolog
	+ Olyan, mint a telekinetika, de több. Ilyenkor fekete köd jelenik meg a mozgatni kívánt dolog körül, és az mozgatja, ha kell valamennyi önállósággal
* Támadó célú mágiák *(Pl tűzgolyók, tűz manipulálás, fagyasztás…)*

### Tanult képességek

* Egyszerű tárgyak teremtése*(?)* *(amikor megjelenik a tárgy a semmiből)*
* Kezdetleges teleportálás
* Rúnamágia *(magas fokon ismeri)*
	+ Képes tárgyakat/társakat erőkkel felruházni *(pl egy fa bot törhetetlen lesz, egy ember tűzálló vagy egy lábujjgyűrű, amitől, ha belerúgsz a szekrénybe, akkor a kilábujjad nem hal bele)*. Ezeket egy pillantás alatt vissza tudja vonni. Saját magára közvetlen nem tud rúnát alkalmazni.
	+ Képes területeket levédeni *(pl szobát az ellen, hogy hallgatózni tudjanak kívülről, vagy egy mező közepén egy területet, ami kint tart mindent és mindenkit)*
	+ Képes gyógyító rúnákat alkalmazni másra *(Minél bonyolultabb dolgot akar, annál bonyolultabb rúna kell hozzá)*
* Kezdő bájital/főzet ismeretei vannak

### Készségek

* Beszél két nem emberi nyelven
	+ A saját lélek nyelvén
	+ Az ismeretlen ellenség nyelvén
* Beszél németül *(ami a leginkább tiszteletre méltó és legnehezebb dolog ebben a lapban)*
* Mesterien bánik a pengékkel *(legyen az kés, kard, borotva)*

## Gyengeségek

* Ha a két felét összekötő mágiát felbontják
	+ Szükséges szertartás: Dregolmanyát egy kisebb területen kell tartani és elmondani egy erős *(démon)*űző varázslatot. Ezek után a két fél lassan szétválik *(0-6 óra a kapcsolat és mágia erősségétől függően)*. Kell lennie egy másik léleknek, aki meg tudja szállni a testet, mert ellenkező esetben a két fél újra tud egyesülni. Ez azért van, mert már kötődik a testhez és ezáltal nem kell újabb mágia, hogy beleköltözzön. Miután egy új lélek megszállta a testet a test megölhető *(az új lélektől függ, hogy miként)*. Ekkor Dregolmanya, mint lélek, nem szűnt meg létezni, csak ismét test nélkül fog létezni. Ha a korábbi gazdatest ismét lélek nélkül marad, akkor bele tud szállni vagy mágia segítségével másik testbe is belerakható.
* Nagyon erős és nagy mennyiségű mágikus támadás képes megölni
* Pusztulatban sokkal gyengébb és könnyebben megölhető

## Egyéb

Kése valamiféle mágikus kristályból készült, képes sebet ejteni a legtöbb lényen. Eredeti tulajdonosa már nincs az élők között, hogy elmagyarázza működését vagy eredetét. Kék fényt bocsájt ki. *(kép)*